b'\n_START_ARTICLE_\nLietuvos laikas\n_START_PARAGRAPH_\nLietuvos laikas yra terminas, nusakantis vidutin\xc4\xaf saulin\xc4\xaf laik\xc4\x85 Lietuvoje. Lietuva \xc4\xafeina \xc4\xaf Ryt\xc5\xb3 Europos laiko juost\xc4\x85 (EET)._NEWLINE_Su pasauliniu koordinuotuoju laiku Lietuvos laikas siejasi UTC+2 (GMT+2)._NEWLINE_Nors geografi\xc5\xa1kai penktadalis Lietuvos (vakarin\xc4\x97 dalis) patenka \xc4\xaf UTC+1 laiko zon\xc4\x85 (CET\xc2\xa0\xe2\x80\x93 Vidurio Europos laikas), likusi dalis \xc4\xaf UTC+2 (Ryt\xc5\xb3 Europos) laiko zon\xc4\x85 (\xc5\xa1i riba kerta Lietuvos teritorij\xc4\x85 tarp Jurbarko ir Taurag\xc4\x97s pietuose bei Tel\xc5\xa1i\xc5\xb3 ir Kur\xc5\xa1\xc4\x97n\xc5\xb3 \xc5\xa1iaur\xc4\x97je), ta\xc4\x8diau oficialiai Lietuvoje galioja vienas laikas\xc2\xa0\xe2\x80\x93 visa Lietuva priskiriama UTC+2 zonai._NEWLINE_Vasaros laikas Lietuvoje yra UTC+3 (GMT+3)._NEWLINE_1998\xc2\xa0m. kovo 29 d. Lietuvoje buvo \xc4\xafvestas Vidurio Europos laikas (UTC+1), ta\xc4\x8diau 1999\xc2\xa0m. spalio 31 d. gr\xc4\x85\xc5\xbeintas Ryt\xc5\xb3 Europos laikas (UTC+2). Liaudyje tai buvo vadinta \xe2\x80\x9eAndrikien\xc4\x97s laiku\xe2\x80\x9c.'